Karabiner 98k

KinnigBroDoareKarabinennMont en-droTennata dre zorn, dre vorailhMunision7,92 × 57 mm MauserProduerienMauser, kopiennoù gant kalz produerien allMare produiñ1934 - 1945 (evit an arme alaman)Perzhioù teknikelMas (hep kartouchenn)3,700 kgHirder1.110 mmHirder ar c'hanol600 mmHed-tenn pleustrek500 m (betek 1.000 m gant ul lunedenn)Tizh mont e-maez ar boledoù760 m/sEndalc'hKarger diabarzh pourveziet gant klipoù 5 kartouchennLezennRummad e Bro-C'hallC
Ar Karabiner 98 kurz (karabinenn verr 98), berraet e Kar98k pe K98kArabat droukveskañ gant ar Karabiner 98a (1902) hag ar Karabiner 98b (1923), a oa stummoù berr eus ar fuzuilh Gewehr 98., zo ur garabinenn kambret e 8 mm Mauser. Brudet eo evit hec'h implij evel arm-skoaz standart an droadegiezh alaman e-pad an Eil Brezel-bed.

 Istor 
Etre 1899 ha 1904 e labouras an embregerezh alaman Waffenfabrik Mauser AG war stummoù disheñvel eus ar fuzuilh Gewehr 98 evit respont d'ur goulenn war armoù berroc'h a oa o tiwan en Europa hag er Stadoù-Unanet McNAB Chris,  Armes à feu Encyclopédie Visuelle, L'imprévu, 2022, p. 134-135. Peurechuet e voe ijin ar Karabiner 98k e 1934, ha degemeret e voe gant ar Wehrmacht d'an 21 a viz Even 1935. War-dro 14 milion a skouerennoù anezhi HOUSTON Rob, STROYAN Christine (renerezh), Armes à feu de légende, Larousse, 2019, p. 156-157 a voe produet betek deroù 1945 ha diskar an Trede Reich. Unan eus an armoù-skoaz diwezhañ bet graet gant an embregerezh Mauser e voe.

 Deskrivadur 
Savet eo ar 98k tro-dro da sistem tennata dre vorailh Mauser. Ur surded a zo e penn ar gulasenn. Pourveziet eo gant klipoù 5 kartouchenn. Toullet eo he lamm evit lakaat ur senklenn da dremen. Ouzh al lamm e kaver ul lagad evit divontañ an arm ivez.

Ur stumm un-tenn anvet Mauser KKW (Klein Kaliber Wehrsportgewehr), kambret e .22 LR, zo bet graet evit kelenn implij an arm d'ar soudarded alaman koulz ha da aozadurioù damsoudardel ar renad nazi evel an Hitlerjugend.

 Implijerien 
kleiz|thumb|200x200px|Yuzevien e ghetto Warszawa o vezañ kaset d'ar c'hampoù-lazhañ goude an emsavadeg (miz Ebrel pe Mae 1943). Karabiner 98k zo gant ar soudarded alaman.
  : karabinenn diazez ar Wehrmacht
  : arme
  : arme
  : arme
Kalz stummoù pe kopiennoù eus ar Karabiner 98k zo bet, produet dindan beli an Alamaned en Europa aloubet, pe a-raok ha goude ar brezel (gant CZ e Tchekia da skouer). Skouerennoù anezhe zo bet seziset goude ar brezel, divontet hag adsavet, en URSS, pe e Yougoslavia (Zastava M98/48).

 Levrlennadur 
  KAREM Bruce, STEVES Michael, Kriegsmodell, Blätterdach GmbH, 2011, ISBN 978-3936632750
  GUILLOU Luc, Mauser Rifles, Vol. 2. 1918-1945, Schiffer Publishing Ltd, 2021, 80 p., ISBN 978-0764362590

 Notennoù ha daveennoù 

Rummad:Karabinennoù
Rummad:Armoù Alamagn
Rummad:Armoù an Eil Brezel-bed